open-index/open-wikipedia-markdown huggingface dataset:
כריסטופר אנקונקו

**כריסטופר אלאן אנקונקו** (בצרפתית: **Christopher Alan Nkunku**; נולד ב-14 בנובמבר 1997) הוא כדורגלן צרפתי המשחק בעמדת הקשר ההתקפי במילאן ובנבחרת צרפת. 

## קריירת מועדונים
אנקונקו עשה את הופעת הבכורה שלו בבוגרים ב-8 בדצמבר 2015 במשחק ליגת האלופות נגד שחטאר דונצק כשעלה בתור מחליף בדקה ה-87 בניצחון 0–2. הוא כבש את שער הבכורה שלו בניצחון 0–1 נגד בסטיה בגביע הצרפתי ב-7 בינואר 2017.

ב-17 ביולי 2019, חתם לחמש שנים ב-ר.ב. לייפציג.

בינואר 2023 חתם לשש שנים בצ'לסי.

ב-30 באוגוסט 2025 חתם לחמש שנים במילאן האיטלקית תמורת 42 מיליון יורו.

## קריירת נבחרות
אנקונקו נולד בצרפת והוא ממוצא קונגולזי. שיחק בכל הנבחרות הצעירות של צרפת.

ב-25 במרץ 2022 ערך הופעת בכורה בנבחרת הבוגרת של צרפת נגד נבחרת דרום אפריקה.

נכלל בסגל נבחרת צרפת בטורניר מונדיאל 2022, אולם נגרע מהסגל מספר ימים לפני פתיחת הטורניר בשל פציעה.

## תארים
### קבוצתיים
;פריז סן-ז'רמן
* ליג 1: 2015/2016, 2017/2018, 2018/2019
* הגביע הצרפתי: 2016/2017, 2017/2018, 2018/2019
* גביע הליגה הצרפתית: 2016/2017, 2017/2018
* גביע האלופות: 2015, 2016, 2017, 2018

;ר.ב. לייפציג
* הגביע הגרמני: 2021/2022, 2022/2023

;צ'לסי
* קונפרס ליג: 2024/2025
* גביע העולם למועדונים: 2025

### אישיים
* שחקן העונה בבונדסליגה: 2021/22
* שחקן החודש בבונדסליגה: אוקטובר 2021, פברואר 2022, מרץ 2022, אפריל 2022
* מלך השערים של הבונדסליגה: 2022/23

## קישורים חיצוניים

* 

## הערות שוליים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני פריז סן-ז'רמן
קטגוריה:כדורגלני ר.ב. לייפציג
קטגוריה:כדורגלני צ'לסי
קטגוריה:כדורגלני נבחרת צרפת
קטגוריה:ספורטאים צרפתים בגרמניה
קטגוריה:ספורטאים צרפתים באנגליה
קטגוריה:צרפתים שנולדו ב-1997
קטגוריה:כדורגלני מילאן
יאן קרבאץ

**יאן קרבאץ** (בהולנדית: **Jan Karbaat**; 18 בספטמבר 1927 – 11 באפריל 2017) היה רופא הולנדי, מומחה לפוריות ובעל מרכז להזרעות מלאכותיות, שעמד במרכז שערורייה ציבורית לאחר שהשתמש בזרע שלו כתרומה לנשים שהגיעו למרפאתו מבלי ידיעתן. קרבאץ הוא אביהם הביולוגי של לפחות 82 ילדים – 71 מהם מתרומות זרע.

## ביוגרפיה
קרבאץ נולד למשפחת חקלאים בעיירה רייסווייק, כבכור מבין שישה אחים. לאחר שהתחתן, עבר עם אשתו הראשונה ובנו לסורינאם, שם עבד במרכז רפואי צבאי במשך כחמש שנים. באותה התקופה, החל להתעניין בטיפולי פוריות ועם שובו להולנד, לאחר שקיבל תואר דוקטור, החל לעבוד כמנהל רפואי בבית חולים בדרום רוטרדם. במסגרת בית החולים,
הקים מרפאת פוריות בבעלותו בה ביצע הזרעות מלאכותיות (טיפולי IVF לא היו קיימים בזמנו, מה שהפך הזרעות מלאכותיות לדרך היחידה בה נשים יכלו להיכנס להריון מלבד הדרך הטבעית).

## קישורים חיצוניים
* 
* 	
* 

קטגוריה:רופאים הולנדים
קטגוריה:תרמיות
קטגוריה:אתיקה רפואית
קטגוריה:הולנדים שנולדו ב-1927
קטגוריה:הולנדים שנפטרו ב-2017
אסופוס

**אסופוס** (ביוונית: **Ασωπός**) היה כפר ורשות מוניציפלית לשעבר בלאקוניה שבפלופונסוס שביוון. מאז רפורמת השלטון המקומי ב-2011 הוא חלק מהנפה מונמבסיה. שטחו של הכפר הוא 94.360 קמ"ר ומספר תושביו עומד על 3840, נכון ל-2011 בית העירייה של הרשות היה בפפאדיאניקה.

## הערות שוליים

קטגוריה:יוון: כפרים
מפרץ סקוילצ'ה

**מפרץ סקוילצ'ה** (באיטלקית: **Golfo di Squillace**; בלטינית: **Scylleticus Sinus** או **Scyllaceus Sinus**; ביוונית: **Σκυλλητικὸς κόλπος**) הוא מפרץ קטן הממוקם בים היוני, על החוף המזרחי של קלבריה שבאיטליה.

שמו של המפרץ לקוח מעיר החוף האיטלקית סקוילצ'ה.

המפרץ נחשב תמיד למסוכן והוא שמר על מוניטין רע עד סוף המאה ה-19 עקב הספינות הטרופות הרבות הקיימות במפרץ.

## קישורים חיצוניים

## הערות שוליים

קטגוריה:מפרצים בים היוני
CryEngine

**CryEngine** הוא מנוע משחק, שתוכנן על ידי מפתחת המשחקים הגרמנית Crytek. המנוע שימש בכל הכותרים שלהם כשהגרסה הראשונית משמשת ב-"Far Cry", וממשיך להיות מעודכן כדי לתמוך בקונסולות וחומרה חדשות למשחקים שלהם. הוא שימש גם למשחקי צד שלישי רבים במסגרת תוכנית הרישוי של Crytek, כולל  ו-SNOW. אולפני Warhorse משתמשים בגרסה שונה של המנוע עבור "ממלכת ה-RPG" מימי הביניים שלהם "Kingdom Come: Deliverance". בנוסף, יוביסופט שומרת על גרסה פנימית של CryEngine שעברה שינויים רבים מה- *Far Cry* המקורי בשם "Dunia", המשמש את הגרסאות המאוחרות יותר של סדרת "Far Cry".

על פי דיווחים אנונימיים שונים באפריל 2015, אמזון חכרה את CryEngine תמורת 50–70 מיליון דולר. לאחר מכן, בפברואר 2016, אמזון פרסמה גרסה משודרגת ומורחבת משלה של CryEngine בשם Amazon Lumberyard.

## קישורים חיצוניים

* 

## הערות שוליים

קטגוריה:מציאות מדומה
קטגוריה:מנועי משחק
קטגוריה:תוכנות ליצירת משחקים
קטגוריה:תוכנות שהושקו ב-2004
קטגוריה:מציאות רבודה
יחסי אזרבייג'ן–פורטוגל

**יחסי אזרבייג'ן–פורטוגל** הם היחסים הדיפלומטיים בין אזרבייג'ן לפורטוגל.

## סקירה כללית
פורטוגל הכירה בעצמאות אזרבייג'ן ב-7 בינואר 1992. ב-4 באוגוסט 1992 כוננו יחסים דיפלומטיים בין אזרבייג'ן לפורטוגל.

שגריר אזרבייג'ן במרוקו טריק אלייב מונה לשגריר בפורטוגל ב-21 בדצמבר 2012. מר אלייב הציג את אמנתו לנשיא פורטוגל אניבל קבאקו סילבה ב-14 בינואר 2013. מצד שני, שגריר פורטוגל בטורקיה מוסמך במקביל גם עבור אזרבייג'ן.

בשנת 2015 הנציגות הדיפלומטית של פורטוגל באזרבייג'ן החלה לפעול. ממונה על היחסים הוא מר חורחה גבריאל סילבה דה פונסקה.

מוראד רחימוב מונה לקונסול הכבוד של פורטוגל באזרבייג'ן בספטמבר 2011.
ממוזער|נשיא הרפובליקה של אזרבייג'ן אילהם אלייב מקבל את כתב ההאמנה של שגרירת פורטוגל, פאולה לאל דה סילבה.

## ביקורים רמי דרג
בשנת 1994, במהלך פסגת OSCE בבודפשט, נפגש נשיא אזרבייג'ן היידר אלייב עם ראש ממשלת פורטוגל. באוקטובר 1995 נפגש ה' אלייב עם נשיא פורטוגל מריו סוארס בניו יורק.

היידאר אלייב ביקר בפורטוגל כדי להשתתף בפסגת ליסבון של ארגון ה-OSCE ב-2–3 בדצמבר 1996. במהלך ביקור זה נפגש היידר אלייב עם ראש ממשלת פורטוגל אנטוניו גוטרש. שרי החוץ של פורטוגל חיימה גאמה ביקרו באזרבייג'ן ביולי 2001 ובמרץ 2002; ולואיס אמאדו ביקר באזרבייג'ן ביולי 2010.

ב-26–30 בנובמבר 2001 השתתף סגן שר התרבות ש. ממדאליאבה בכנס הבינלאומי "פרויקטים אזוריים: אקולוגיה והגנה על מורשת תרבותית באירופה", שאורגן על ידי מועצת אירופה ומשרד האקולוגיה של פורטוגל בליסבון.

בתאריכים 27–28 באפריל 2008, שגריר פורטוגל באזרבייג'ן, חוסה מנואל דה קרוואלו למיראס, ביקר בבאקו.

נשיא אזרבייג'ן אילהם אלייב ביקר בפורטוגל כדי להשתתף בפסגת ליסבון של נאט"ו בתאריכים 20–21 בנובמבר 2010. במהלך המסע של נציגות אזרבייג'ן, נחתם הסכם בין פורטוגל לאזרבייג'ן על פטור מוויזה למי שמחזיק בדרכונים דיפלומטיים.

בתאריכים 5–7 בספטמבר 2011, במטרה להשיג את תמיכת פורטוגל בנוגע למועמדות אזרבייג'ן לחברות בלתי קבועה במועצת הביטחון של האו"ם לשנים 2012–2013, ערך השגריר ש. אגבקוב ביקור בליסבון.

שר המדינה וענייני החוץ של פורטוגל פאולו פורטאס ערך ביקור רשמי באזרבייג'ן ביוני 2012.

ב-24–29 באוקטובר 2013, רפאל חוסינוב, חבר המילי מג'ליס מאזרבייג'ן, ביקר בליסבון כדי להשתתף בישיבת הוועדה לתרבות, מדע, חינוך ותקשורת של האספה הפרלמנטרית של מועצת אירופה.

בתאריכים 3–6 במרץ 2014, משלחת בראשות מנכ"ל קרן הנפט הממלכתית של אזרבייג'ן ש. מובסומוב ביקרה בליסבון.

## יחסים בין-פרלמנטריים
שיתוף הפעולה הבין-פרלמנטרי בין שתי המדינות מתבצע על ידי קבוצת העבודה אזרבייג'ן–פורטוגל. מילי מג'ליס הקימה את קבוצת העבודה בנושא יחסים בין פרלמנטריים אזרבייג'ן ופורטוגל ב-5 בדצמבר 2000. על פי החלטתו של מילי מג'ליס מיום 4 במרץ 2016, ראש קבוצת העבודה בנושא יחסי בין-פרלמנטריים בין אזרבייג'ן לפורטוגל היא אגיה נקצ'יוונלי.

## יחסים כלכליים
הסחר הבילטרלי בין אזרבייג'ן לפורטוגל הסתכם ב-352.62 מיליון דולר, כאשר היבוא של אזרבייג'ן עמד על כ-7 מיליון דולר, והיצוא עמד על כ-345 מיליון דולר בינואר – ספטמבר 2017. באותה תקופה (ינואר – ספטמבר 2017) חלקה של פורטוגל היה 2.46% במחזור סחר החוץ של אזרבייג'ן, כולל 0.12% ביבוא ו-4.24% ביצוא. הפורום העסקי אזרבייג'ן-פורטוגל נערך בבאקו ביוני 2012, שאורגן על ידי קרן ייצוא והשקעות אזרבייג'ן (AZPROMO) בתמיכת המשרד לפיתוח כלכלי באזרבייג'ן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ברבר (תבלין)

**ברבראה** (באורומו: **Barbaree**, באמהרית: **bärbäre** ובתיגרינית: **በርበረ**) הוא תערובת תבלינים.

מרכיבי הברבראה כוללים בדרך כלל פלפל צ'ילי, כוסברה, שום, ג'ינג'ר, בזיליקום, קצח, חילבה ותבלינים נוספים.

הברבר הוא מרכיב מרכזי במטבח האתיופי ובמטבח האריתראי.

תערובת תבלין הברבר מכילה עשבי תיבול ותבלינים שפחות מוכרים בעולם. הם כוללים גם צמחים מעובדים וגם כאלה הגדלים בר באתיופיה, כמו קורארימה  ופלפל ארוך .

## קישורים חיצוניים

* טבע הריפוי, ברבר – תערובת תבלינים אפריקאית, באתר מאקו, 30 באוקטובר 2008
* מתכון לברבר, באתר RecipeLand.com
* תמונה של ברבר ארוז

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תערובת תבלינים
קטגוריה:המטבח האתיופי
קטגוריה:המטבח האריתריאי
מחלף רוזמרין

**מחלף רוזמרין** הוא מחלף הממוקם בסמוך לשכונת גילה שבירושלים המחבר את כביש בגין (כביש 50) לכביש 60. מחלף רוזמרין משמש תושבים מאזור רחב הכולל את שכונות הר חומה, גילה, בית צפפה, ארנונה, תלפיות ארמון הנציב וגוש עציון. המחלף נחנך בספטמבר 2017 לאחר עבודות של כשנתיים בעלות של כ-140 מיליון ש"ח (מתוך 1.25 מיליארד ש"ח שהושקעו בכביש בגין. בחנוכת המחלף נכחו ראש הממשלה בנימין נתניהו ושר התחבורה ישראל כץ. עם חנוכתו, הפך מחלף רוזמרין לעשירי בכביש בגין. הקמת המחלף בוצעה על ידי חברת מוריה.

בעתיד המחלף אמור לשמש גם את הקו הכחול של הרכבת הקלה בתהליך הרחבה בעלות 120 מיליון ש"ח.

## הערות שוליים

רוזמרין
רוזמרין
רוזמרין
קטגוריה:גילה
ליטוגרפיית קרן אלקטרונים

ממוזער| דוגמה למכשיר ליטוגרפיה של קרן אלקטרונים
**ליטוגרפיה של קרן אלקטרונים** (**EBL**) היא שיטה בה סריקת קרן אלקטרונים ממוקדת מייצרת צורות מותאמות אישית על גבי ציפוי רגיש לאלקטרונים הנקרא רזיסט (בדרך כלל פולימר). קרן האלקטרונים משנה את המסיסות של הרזיסט, ומאפשרת הסרה סלקטיבית של האזורים החשופים או הלא חשופים על ידי טבילה בממס (פיתוח). המטרה, כמו בפוטוליתוגרפיה, היא ליצור פיצ'רים קטנים מאוד אשר לאחר מכן ניתן לבצע העברת תצורה אל המצע, לעיתים קרובות על ידי איכול.

היתרון העיקרי של ליטוגרפית של קרן אלקטרונים הוא שהיא יכולה לצייר דפוסים מותאמים אישית (כתיבה ישירה) עם רזולוציה של מתחת ל-10 ננומטר. לצורה זו של ליטוגרפיה נטולת מסכה יש רזולוציה גבוהה ותפוקה נמוכה, המגבילה את השימוש בה לייצור מסכות, ייצור בכמויות גדולות של מוליכים למחצה ומחקר ופיתוח.

## המערכת
מערכות ליתוגרפיה של קרני אלקטרונים מסחריות הן מערכות כתיבה ייעודיות לקרני אלקטרוניים והן יקרות מאוד (> מיליון דולר). ליישומי מחקר, מקובל מאוד להמיר מיקרוסקופ אלקטרונים למערכת ליתוגרפיה באמצעות תוספים בעלות נמוכה יחסית (2. מקורות פליטה של שדה תרמי עדיפים על פני מקורות פליטת שדה, מכיוון שהם מאפשרים יציבות טובה יותר לאורך זמני כתיבה אופייניים של מספר שעות.

### זמן כתיבת קרן אלקטרונים
הזמן המינימלי לחשיפת אזור במינון נתון ניתן על ידי הנוסחה הבאה:

:  D \cdot A = T\cdot I \,

כאשר T משך חשיפת האובייקט (ניתן לחלק לזמן חשיפה חלקי גודל צעד), I זרם הקרן, D הוא המינון ו A שטח האזור הנחשף.

## ראו גם
* טכנולוגיות של קרן האלקטרונים
* ננוטכנולוגיה
* פוטוליתוגרפיה
* ננואלקטרוניקה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ננוטכנולוגיה
קטגוריה:טכנולוגיה
קטגוריה:מיקרואלקטרוניקה
גאבס (מחוז)

**מחוז גאבס** (בערבית תוניסאית: **ولاية ڨابس**) הוא אחד מ-24 מחוזות תוניסיה והוא ה-8 בשטחו וה-16 בגודל אוכלוסייתו. הוא משתרע על שטח של 7166 קמ"ר ואוכלוסייתו מונה 374,300 נפש, נכון למפקד האוכלוסין שנערך בשנת 2014. בירת המחוז היא גאבס.

## גאוגרפיה
מחוז גאבס נמצא בדרום מזרח תוניסיה, על חוף מפרץ גאבס, 376 ק"מ דרומית לבירה תוניס. גאבס נמצא מדרום להרי האטלס ונחשב כחלק מצידו הצפוני ביותר של מדבר סהרה. משום גודלו הרב גאבס מציע כמה נופים מגוונים ומנוגדים: חוף ים, הרים, מדבר, יער רחב ידיים ונאות מדבר. גם קצהו המזרחי של אגם המים הרדודים שוט אל-פייג' נמצא בתחום המחוז.

חוף הים התיכון של המחוז הוא מחצית מקו החוף של מפרץ גאבס ומהווה מקום בילוי מרכזי עבור תושבי המחוז.

## חלוקה אדמיניסטרטיבית
מבחינה אדמיניסטרטיבית, המחוז מחולק לעשר נציגויות, בהן עשר עיריות ותשע מועצות מקומיות. אוכלוסיית הערים על פי מפקד האוכלוסין מ-2014 מתוארת להל"ן:

## תיירות
מבקרים רבים במחוז מגיעים אל העיר מתמאתה, המורכבת כולה מתושבים ברברים ומאופיינת באדריכלות ייחודית. בערים הגדולות ניתן למצוא באזארים עשירים במוצרים ייחודיים, כמו מוצרי עץ, אבן, מתכת וטקסטיל מסורתיים, המושכים תיירים מכל רחבי העולם.

## כלכלה
[ממוזער|[באזאר בעיר גאבס]]
רוב הכלכלה של המחוז מסתמכת, בדומה לרבים אחרים באזור זה של צפון אפריקה, על דיג וחקלאות. למעשה, המחוז הוא אחד מהעשירים ביותר במיני דגים וכלכלת הדיג שלו היא מהחזקות במדינה. במגזר התעשייתי, המחוז הוא ביתו של "המרכז לתעשייה כימית" המשמש בעיקר לחציבת פוספט ויש בו תעשיית מזון ענפה.

במחוז נמל ראשי יחיד ובו כעשרה מקומות עגינה, מה שהופך אותו למרכז של חילופי הסחורה בין המחוז לכל ישות מוניציפלית אחרת. בשנת 2000 נאמדה כמות הסחורה שנכנסה לנמל בכ-4,000,000 טונות. כ-41.5% מהאוכלוסייה העובדת במחוז עוסקת בתעשייה למיניה, כ-35.5% עוסקים בעבודות לא מוגדרות ו-23% עוסקים בחקלאות.

## קישורים חיצוניים

* 
* התפרצות נגיף קורונה במחוז גאבס, באתר AllAfrica
* כתבה על הפרטת תעשיית הביוב במחוז גאבס בין היתר, באתר AFRIK 21

## ביאורים

## הערות שוליים

קטגוריה:תוניסיה: מחוזות
ג'פרי אמהרסט, ברון אמהרסט הראשון

**ג'פרי אמהרסט, ברון אמהרסט הראשון** (באנגלית: **Jeffery Amherst, 1st Baron Amherst**; 29 בינואר 1717 – 3 באוגוסט 1797) היה קצין בצבא הבריטי בדרגת פילדמרשל והמפקד העליון של הכוחות בין השנים 1778–1782 ופעם נוספת בין השנים 1793–1795. נודע בעיקר אודות פיקודו לאורך מלחמת שבע השנים, במהלכה פיקד על ההגנה על נסיכות הבוחר מהנובר ומאוחר יותר היה בעל חשיבות מרכזית בכיבוש מצודת לואיסבורג ומונטריאול בלואיזיאנה הצרפתית.

## קורות חייו
ג'פרי אמהרסט נולד בסבנואק, קנט, ממלכת בריטניה הגדולה, בשנת 1717. אביו היה עורך דין ואמו עקרת בית. אמהרסט למד באקדמיה צבאית וסופך למשמר הגרנדירים הבריטי בשנת 1731. ג'פרי נבחר להיות המשנה של ג'ון ליגוניר, רוזן ליגוניר הראשון והשתתף בקרב דטינגן במהלך מלחמת הירושה האוסטרית.

במהלך מלחמת שבע השנים, בהמלצתו של ליגוניר בחר ויליאם פיט האב בג'פרי לשמש מפקד הכוחות בקנדה הבריטית בשנת 1758. בכוח של 14,000 איש ג'פרי הטיל מצור וכבש את מצודת לואיסבורג במסגרת המלחמות הבין-קולוניאליות בין בריטניה לצרפת. על פיקודו הוא קודם לפיקוד ראשי במושבות הבריטיות באמריקה הצפונית.

אמהרסט פעל באסטרטגיה של גננה ממושכת ותנועה מועטה עד אשר בשנת 1760 תכנן אמהרסט מתקפה תלת-כיוונית נגד מונטריאול, הגדולה בערי קוויבק בקנדה הצרפתית. ב-8 בספטמבר 1760 נכנעו הצרפתים המוצבים במונטריאול לידי הכוחות הבריטים. כניעת הכוחות במונטריאול סימנה את סוף השלטון הצרפתי בקנדה ובהמשך חולקה לואיזיאנה הצרפתית בין האימפריה הבריטית והאימפריה הספרדית. על פי תנאי חוזה פריז בשנת 1763, כל אמריקה הצפונית הצרפתית ממזרח לנהר המיסיסיפי הועברה לידי בריטניה, למעט האיים הזעירים סט. פייר ומיקלון מול חופי ניופאונדלנד.

אמהרסט עזב את אמריקה הצפונית בנובמבר 1763 ושב לבריטניה הגדולה. ג'פרי נקרא חזרה מכיוון שטיפולו במרד פומטיאק נגד אינדיאנים עורר ביקורת. לאמהרסט ניתן תואר של אביר בשנת 1761. אמהרסט סירב לקחת חלק במאבק נגד מלחמת העצמאות של ארצות הברית. נוצר למענו תואר האצולה הברון אמהרסט בשנת 1776 והוא הועלה לדרגת פילדמרשל בשנת 1796.

לקראת סוף שנות השבעים הוא הועלה לדרגת המפקד העליון של הכוחות ונותר בתפקיד זה עד שנת 1782. עקב פריצתן של מלחמות המהפכה הצרפתית והצטרפותה של בריטניה לקואליציה האנטי-צרפתית הראשונה, ראש-ממשלת בריטניה, ויליאם פיט הבן, מינה את אמהרסט בפעם השנייה לתפקיד המפקד העליון של הכוחות. אמהרסט נותר בתפקיד עד שנת 1795, עת הוחלף בידי הנסיך פרדריק, דוכס יורק ואלבני. אמהרסט הקים את המוניטין שלו במערכות באמריקה הצפונית, והוא חייב הרבה מהתקדמותו המאוחרת להצלחתו במהלך מלחמת שבע השנים.

## ראו גם
* מלחמת הצרפתים והאינדיאנים
* מלחמות המהפכה הצרפתית
* מלחמת שבע השנים

## קישורים חיצוניים

* 
* ג'פרי אמהרסט, ברון אמהרסט הראשון, באתר אנציקלופדיה קנדית
* 

קטגוריה:פילדמרשלים בריטים
קטגוריה:ברונים בריטים
קטגוריה:מלחמת שבע השנים: אישים
קטגוריה:מסדר האמבט: עמיתים
קטגוריה:בריטים שנולדו ב-1717
קטגוריה:בריטים שנפטרו ב-1797
Nyaa Torrents

**Nyaa Torrents** (ביפנית: **ニャートレント**; בעברית: **נייה טורנטים**; הלחם של האונומטופיה ביפנית ליללת חתול וקובצי ביטורנט) הוא אתר אינטרנט לשיתוף קבצים דרך פרוטוקול ביטורנט, המתמקד בשיתוף מדיה המופצת במזרח אסיה (סין, יפן וקוריאה הדרומית) ומהווה את אחד מאתרי האינטרנט הגדולים ביותר בעולם להפצת אנימה באופן פיראטי.

## היסטוריה
ב-2011, מספר משתמשים באתר נתבעו על בהפרת זכויות יוצרים והפצת תוכן בצורה פיראטית. בספטמבר 2014, האתר היה נתון למתקפת מניעת שירות מבוזרת (DDoS) גדולה, אשר גרמה להשבתת האתר למשך חמישה ימים.

ב-1 במאי 2017, הדומיין המקורי, nyaa.se וכן אתרי המראה nyaa.eu ו-nyaa.org הפסיקו לתפקד ומנהלי האתר יצאו בהכרזה כי בעלי האתר הוריד אותם מרצונו. לאחר מספר שבועות, מספר אתרי מראה החלו לעלות לרשת, כאשר הם משתמשים בחלק מהקוד המקורי של Nyaa, במסד הנתונים של האתר וכן בשם "nyaa".

בדף השאלות הנפוצות (FAQ) שנכתב על ידי הקהילה, מצוין כי חלק מהמדיה שהועלתה בין 2016 למאי 2017 אבדה ולא גובתה.

ביוני 2017, האתר TorrentFreak דיווח כי החברה הגרמנית Goodlabs העלה אתר מראה מזויף לדומיין nyaa.eu, על מנת להטעות משתמשים ולגרום להם להוריד נוזקה.

נכון לאוגוסט 2022, קיים אתר אחד המהווים העתק של האתר המקורי, בדומיין nyaa.si.

## ראו גם
* KissAnime

## קישורים חיצוניים
* 

## הערות שוליים

קטגוריה:שיתוף קבצים
קטגוריה:אתרי אינטרנט שהושקו ב-2005
גוטליב פאול ובר

**גוטליב דניאל פאול ובר** (בגרמנית: **Gottlieb Daniel Paul Weber**; 19 בינואר 1823 – 12 באוקטובר 1916) היה צייר נוף גרמני בסגנון נטורליזם מוקדם.

## ביוגרפיה ועבודה
ובר נולד כבנם של מוזיקאי החצר של הדוכסות הגדולה, יוהאן דניאל ובר (1784–1848) וסופי פרידריקה אדולפין מנגולד (1788–1848) בעיר דרמשטאדט. בילדותו בילה את זמנו הפנוי בציור בפארק בטבע, שם העדיף לצייר את עצי האלון הגדולים. בגיל 13 הוריו אפשרו לו ללמוד שיעורי אמנות פרטיים מאוגוסט לוקאס (1803–1863). הוא הרוויח את דמי הכיס שלו עם דיוקנאות צבעוניים שעשה לחיילים.

בין השנים 1842–1844 למד בפרנקפורט אם מיין אצל יאקוב בקר. יחד עם אנטון בורגר הוא עבר ללמוד במינכן, שם חלקו דירה. שניהם למדו אז באקדמיה במינכן עד 1848.כשרטט הוא ליווה את הנסיך יורש העצר לויטפולד מבוואריה בשנים 1846–1847 בנסיעה במזרח הים התיכון, שעברה בקונסטנטינופול, אסיה הקטנה, יוון וסיציליה. הוא סיים את הכשרתו האמנותית אצל יוספוס לורנטיוס דיקמנס וגוסטב ופרס באנטוורפן.

בשנת 1849 נסע להמילטון (סינסינטי), ארצות הברית. כשעמיתו הצייר קרל כריסטיאן קוהלר עבר גם הוא לארצות הברית, שניהם יצאו לטיולי ציור שם. בשנת 1850 נולד בנו קרל. ובר התיישב בפילדלפיה בשנת 1854, שם הפך במהרה לצייר בעל שם. הוא נחשב שם לעשיר. עבודותיו נקנו על ידי אזרחים עשירים ומוזיאונים. הוא היה גם מרצה באקדמיה לאמנויות יפות בפנסילבניה. תלמידיו כללו את ויליאם סטנלי הסלטיין, אדוארד מורן, אדוארד למסון הנרי וויליאם טרוסט ריצ'רדס.

געגועים ביתיים והסיכוי לתפקיד בחצר המלוכה הניעו את ובר לחזור לאירופה ולוותר על ההצלחה הכלכלית באמריקה. באוגוסט 1855 נסע ובר לדיסלדורף דרך פריז לפני שחזר לפילדלפיה.

הוא חזר לדרמשטאדט דרך סקוטלנד בשנת 1861 וצרפת. בחצר המלוכה עבד בעיקר כמרצה פרטי לנסיכה אליס, באופן פרטי לימד גם את חתנו פיליפ רות, שהתחתן עם בתו פאולין. רות וחברו ויוגן בראכט עקבו אחר פאול ובר בנסיעות ציור במהלך חופשת הסמסטר.

משנת 1864 ובר נסע לפריז מספר פעמים עם אדולף שרייר. הוא הכיר את ז'אן-פרנסואה מילה וצ'ארלס אמיל ז'ק מבית הספר ברביזון. לסגננון הציור של לודוויג ריכטר הייתה השפעה גם על ובר.

עם זאת הוא נשאר נאמן לארצות הברית באמצעות תערוכות, עבודותיו היו בין היתר באקדמיה הלאומית לעיצוב בבוסטון.

## גלריה

File:Lempertz 1029 1535 Old Masters and 19th Century Wooded Landscape.jpg
File:Paul Weber Erntelandschaft am Walensee 1875.jpg
File:Paul Weber Wartenberg.jpg
File:Bavarian Landscape with Three Pilgrims and a Dog by Paul Weber, 1874.jpg
File:Pastoral Landscape in Summer by Paul Weber.jpg
File:Paul Weber - Magdeburg Valley - 1921.548.1 - Reading Public Museum.jpg


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1823
קטגוריה:גרמנים שנפטרו ב-1916
עודד שחם

**עודד שחם** (נולד ב-1964) הוא משפטן ישראלי, המכהן כשופט בית המשפט המחוזי בירושלים מאז אוגוסט 2012. שחם נמנה בין חברי המותב במשפט נתניהו, לצד רבקה פרידמן-פלדמן ומשה בר-עם.

## קורות חיים
שחם נולד ב-1964. ב-1982 השלים את לימודיו התיכוניים בבית הספר הריאלי שבחיפה. בשנים 1983–1986 שירת בצה"ל בחיל התותחנים. לאחר שירותו הצבאי החל ללמוד באוניברסיטה העברית בירושלים, שם השלים בהצטיינות לימודי משפטים. התמחה אצל נשיא בית המשפט העליון, מאיר שמגר, ובמשרד עורכי דין. ב-1993, שחם הוסמך כעורך דין.

בשנים 1993–1996 עבד כעורך דין שכיר, ואחר כך היה עוזרו המשפטי של השופט תיאודור אור בבית המשפט העליון. לאחר מכן החל לעבוד כפרקליט במחלקה הפלילית של פרקליטות המדינה. מ-2001 עד 2003 היה אוסף חומר בוועדת החקירה הממלכתית לאירועי אוקטובר 2000. לאחר מכן עבד כרשם בבית המשפט העליון.

בספטמבר 2004 מונה לכהונת שופט בבית משפט השלום בירושלים. במסגרת כהונתו זו ישב במותב שדן בתיקו של השר לשעבר צחי הנגבי, בו התעוררה מחלוקת בין השופטים בשאלה אם יש להטיל קלון על הנגבי משום שהורשע בעדות שקר, כאשר שחם היה בדעת הרוב המחמירה.

באוגוסט 2012 מונה לשופט בבית המשפט המחוזי בירושלים. בפברואר 2020 נבחר לאחד משלושת השופטים שידונו במשפטו של ראש ממשלת ישראל בנימין נתניהו והנאשמים האחרים, נוני מוזס, איריס ושאול אלוביץ'.

## קישורים חיצוניים

* 
* 
* 

## הערות שוליים

קטגוריה:בוגרי בית הספר הריאלי
קטגוריה:בוגרי האוניברסיטה העברית בירושלים: משפטים
קטגוריה:שופטי בית משפט השלום בירושלים
קטגוריה:שופטי בית המשפט המחוזי בירושלים
קטגוריה:משפט נתניהו: אישים
קטגוריה:ישראלים שנולדו ב-1964
אריק יואן

**אריק סוברה יואן** (באנגלית: **Eric Subrah Yuan**, בכתב סיני: **袁征**, בפין-יין: **Yuán Zhēng**; נולד בשנת 1970) הוא איש עסקים ומיליארדר אמריקאי יליד סין, ומנכ"ל ומייסד Zoom Video Communications, שבבעלותו 22% מהחברה.

## ביוגרפיה
יואן הוא בנם של מהנדסי גאולוגיה. הוא נולד וגדל בטאיאן, מחוז שאנדונג, סין. בכיתה ד' אסף יואן שאריות בנייה למיחזור נחושת במזומן.

כסטודנט שנה א' באוניברסיטה בשנת 1987, הוא קיבל השראה לפתח תוכנת וידאו בזמן שהוא נסע ברכבת 10 שעות לבקר את חברתו וחיפש דרך קלה יותר "לבקר" אותה.

## קריירה
הוא קיבל תואר ראשון במתמטיקה שימושית ומדעי המחשב מאוניברסיטת שאנדונג למדע וטכנולוגיה ותואר שני בהנדסת גאולוגיה מאוניברסיטת סין לכרייה וטכנולוגיה בבייג'ינג. יואן השלים תוכנית מנהלים באוניברסיטת סטנפורד בשנת 2006.

לאחר התואר שני התגורר יואן בבייג'ינג והשתתף בתוכנית הכשרה ביפן במשך ארבעה חודשים. בהשראת ביל גייטס, שדיבר ביפן בשנת 1995, עבר לעמק הסיליקון בשנת 1997 כדי להצטרף לפריחה הטכנולוגית. באותה תקופה יואן דיבר מעט מאוד אנגלית, והגיש בקשה תשע פעמים לפני שקיבל ויזה לארצות הברית.

עם הגעתו לארצות הברית הצטרף יואן ל-WebEx, סטארט-אפ לוועידת רשת, שם היה אחד מ-20 העובדים הראשונים. החברה נרכשה על ידי סיסקו מערכות בשנת 2007, אז הפך לסגן נשיא להנדסה. בשנת 2011, יואן הציג מערכת ועידת וידאו חדשה המותאמת לסמארטפונים להנהלת סיסקו. כשהרעיון נדחה, יואן עזב את סיסקו כדי להקים חברה משלו, Zoom Video Communications.

בשנת 2019 הפכה זום לחברה ציבורית באמצעות הנפקה ראשונית לציבור, אז הפך יואן למיליארדר. עושרו גדל בעיקר במהלך מגפת הקורונה, עקב המעבר לעבודה והוראה מקוונת. ב-1 בספטמבר 2020 נאמד שוויו הנקי של יואן הוא 16.4 מיליארד דולר, נתון גבוה ב-360% מהשווי הנקי שלו בתחילת השנה.

יואן הוגדר איש העסקים של השנה על ידי המגזין טיים.

## קישורים חיצוניים

## הערות שוליים

קטגוריה:מייסדי חברות טכנולוגיה
קטגוריה:אנשי עסקים אמריקאים
קטגוריה:מנכ"לים אמריקאים
קטגוריה:מהגרים מסין לארצות הברית
קטגוריה:סינים שהופיעו ברשימת טיים 100
קטגוריה:אמריקאים שנולדו ב-1970
סמושסג

**סמושסג** (בהונגרית: **Szamosszeg**) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בסמושסג מספר התושבים נמצא בירידה. כך, בשנת 1990 היה מספר התושבים 2,150 ובשנת 2020 רק 1,711 תושבים.

## יהודי סמושסג
יהודים ראשונים החלו להתיישב בסמושסג בסוף המאה ה-18. רוב היהודים היו סוחרים, היה אחד בעל אחוזה אחד וחקלאים. היחסים בין התושבים הנוצרים והיהודים היו בדרך כלל טובים.

בזמן הקרע ביהדות הונגריה בקונגרס היהודי בשנת 1869, הצטרפה הקהילה לזרם האורתודוקסי שסירבה לקבל את החלטות הקונגרס. בקהילה היו בית הכנסת, בית ספר, "חדר" ומקווה.

במלחמת העולם הראשונה נהרגו כמה יהודים מהכפר.

בשנת 1942 גויסו עשרה יהודים לעבודות כפייה ורק חמישה מהם שרדו.

בשנת 1944, רוכזו יהודי הכפר ונשלחו לגטו במאטסלקה, ובסוף מאי הועברו יחד עם שאר יהודי המחוז למחנה ההשמדה באושוויץ.

לאחר המלחמה שני גברים וחמש נשים חזרו לכפר. הם לא חידשו את חיי הקהילה ועד מהרה התפזרו. בשנות השבעים לא היו יהודים בכפר.

## לקריאה נוספת
* סמושסג בפנקס הקהילות הונגריה, עמוד 400–401
* סאמוש-סאג, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 285–286. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 
* 
* 

## הערות שוליים

קטגוריה:הונגריה: כפרים
הת'ר ברנס

**הת'ר ברנס** (באנגלית: **Heather Burns**; נולדה ב-7 באפריל 1975) היא שחקנית אמריקאית.

## ביוגרפיה
ברנס נולדה בשיקגו לאב שהיה כדורסלן ולאחר מכן עורך דין, היא למדה בבית הספר לאמנויות של אוניברסיטת ניו יורק.

היא שיחקה בסרט "יש לך הודעה" את כריסטינה, עובדת בחנות ספרים ביחד עם דמותה של מג ראיין.

היא גילמה את מיס ארצות הברית הנבחרת בסרט "איזה מין שוטרת", אחרי כן שיחקה גם בסרט ההמשך "איזו מין שוטרת 2", היא שיחקה בסרט "סמנתה" המבוסס על סדרת הטלוויזיה "מעשי כשפים".

ב-2008 הופיעה בסרט "עמוק בגרון", ב-2012 שיחקה בסרט "מה המספר שלך?", ב-2012 שיחקה בסרט של אדוארד ברנס "The Fitzgerald Family Christmas".

מ-2009 ועד 2011 שיחקה את אחד התפקידים הראשיים בסדרה "Bored to Death" של HBO.

בשנת 2025 גילמה את רוזמרי בקומדיה הרומנטית "The Best You Can".

בנוסף הופיעה בתפקידי אורח במספר סדרות טלוויזיה.

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאיות שנולדו ב-1975
קטגוריה:אמריקאים שנולדו ב-1975
מחלף בית רבן

**מחלף בית רבן** הוא מחלף הממוקם בסמוך לגבעת ושינגטון המחבר את כביש 7 לכביש 4102 (הגישה ליישובי המועצה האזורית גדרות) וכביש 4000 (הגישה לקיבוץ קבוצת יבנה, לגבעת ושינגטון ולישיבת כרם ביבנה).

המחלף נחנך באוגוסט 2014.

בשנת 2019 נהרגו אם ובנה במחלף כשרכבם נפגע על ידי משאית.

## הערות שוליים

בית רבן
קטגוריה:קבוצת יבנה
בית רבן
מפרץ מולו

**מפרץ מולו** (ביוונית: **Κόλπος Μώλου**) הוא מפרץ בים היוני שאורכו הוא כ-6 קילומטרים ורוחבו המקסימלי הוא 3 קילומטרים. הוא עובר בתוך האי היווני איתקה שבחופו המזרחי וכמעט מחלק אותו לשני חלקים.

שלושה מפרצים מסתעפים בצד הדרום-מזרחי של המפרץ. בקצה המפרץ, ואהטי הציורית, שבתיה משתרעים בחצי המעגל סביב המפרץ.

כיום יש כנסייה קטנה למדי לחופי המפרץ שנהרסה ברעידת האדמה הקשה שהתרחשה באוגוסט 1953 ואז נבנתה מחדש בשנת 1956. כל שנה ב-6 באוגוסט ההשתנות של ישו נחגגת שם עלייה לרגל, אליה מגיעים המאמינים בסירה.

## הערות שוליים

קטגוריה:מפרצים בים היוני
קטגוריה:יוון: מפרצים
פארק תעשייה נעם

**פארק תעשייה נעם** הוא פארק תעשייה הממוקם בצומת בית הגדי, בסמוך לנתיבות. הפארק כולל תעשיות מזון (מפעלי חברת טרה), מפעלי מתכת, פלסטיק, עץ, נייר והייטק. בנוסף על המפעלים, הפארק מפעיל בית ספר טכנולוגי, מרכז מבקרים, מתחמי מסחר והפעלת חברות כוח אדם. שטח הפארק מתפרש מאות דונמים, ועובדים בו למעלה מאלף איש. ישנן תוכניות להרחיב את שטח הפארק ולהקים מפעלים נוספים שיספקו עוד אלפי מקומות עבודה.

המנהל הכללי של הפארק הוא יוסי אנגלה שר ויושב ראש הדירקטוריון הוא יחיאל זוהר, ראש עיריית נתיבות. לפארק התעשייה ישנו שיתוף פעולה כלכלי עם ארבע רשויות: נתיבות, מועצה אזורית שדות נגב, מועצה אזורית מרחבים ואופקים. בעבר הפארק היה בשטחן של המועצות האזוריות שדות נגב ומרחבים, עד שבאפריל 2017 הוחלט על ידי שר הפנים אריה דרעי להעביר את שטח הפארק לשטחה של נתיבות.

## קישורים חיצוניים
* 

* 

## הערות שוליים

קטגוריה:נתיבות: כלכלה
קטגוריה:מועצה אזורית שדות נגב
קטגוריה:מועצה אזורית מרחבים
קטגוריה:אופקים: כלכלה
קטגוריה:ישראל: אזורי תעשייה
קטגוריה:הנגב: תעשייה
יחסי מאוריציוס–סין

**יחסי מאוריציוס–סין** הם היחסים הדו-צדדיים בין מדינת האי הרפובליקה של מאוריציוס לבין הרפובליקה העממית של סין (PRC).

## סקירה כללית
חלק נכבד מאוכלוסיית מאוריציוס הוא ממוצא סיני, המכונים סינו-מאוריטיאנים, שהגיעו לאי בין המאות ה-17 וה-19. היחסים הדיפלומטיים הרשמיים בין שתי המדינות כוננו ב-15 באפריל 1972 ומאז היחסים בין שתי המדינות התחזקו וראו התפתחות מתמדת. נשיא סין חו ג'ינטאו ביקר במאוריציוס ב-16 בפברואר 2009.

## מימון פיתוח סיני למאוריציוס
על פי דיווחים שונים בכלי התקשורת משנת 2000 עד 2012, כ-47 פרויקטים ממשלתיים במאוריציוס קיבלו מימון סיני. בין הפרויקטים נמנים מימון טרמינל בנמל התעופה הבינלאומי סר סיו ווסאגור רמגולאם, באמצעות הלוואה בסך 260 מיליון דולר מבנק הייצוא של סין,, ושיפוץ תיאטרון פלאזה בבו-באסין רוז-איל באמצעות הלוואות ללא ריבית שניתנה על ידי סין.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אסתר מאיר-גליצנשטיין

**אסתר מאיר-גליצנשטיין** (נולדה ב-19 במרץ 1954) היא פרופסור אמריטה להיסטוריה במכון בן-גוריון לחקר ישראל והציונות שבאוניברסיטת בן-גוריון בנגב.

את עבודת הדוקטורט הגישה באוניברסיטת תל אביב בשנת 1991, בנושא "מדיניות הסוכנות-היהודית וממשלת-ישראל בשאלת עלית יהודי עיראק, 1941–1950" בהנחיית פרופ' אניטה שפירא.

מאיר-גליצנשטיין מתמחה בהיסטוריה של יהדות ארצות האסלאם ובמיוחד יהדות עיראק ויהדות תימן במאה ה-20.

## פעילות מקצועית
* 2003–2005 ראש התכנית ללימודי ישראל ב-BSU
* 2007–2008 ראש התכנית ללימודי ישראל ב-BSU

## פרסומים
**ספרים שכתבה**
* **התנועה הציונית ויהודי עיראק**, 1941–1950, עם עובד, 1993
* **בין בגדאד לרמת גן: יוצאי עיראק בישראל**, יד בן צבי, 2009
* **יציאת יהודי תימן: מבצע כושל ומיתוס מכונן**, הוצאת רסלינג, 2011
***בטהובן בגדד ורמת גן: יב עיראק בישראל, ירושלים**: הוצאת יד בן צבי, 2009. 420 עמ'.

***באר שבע: מטרופולין בהתהוות, באר שבע**: הוצאת אוניברסיטת בן-גוריון, 2008. 333 עמ׳.
***עיירות פיתוח בישראל, ירושלים**: הוצאת יד בן צבי, 2009. עמ'.
**ספרים שערכה**
* 
* 
**מאמרים נבחרים**
* אסתר מאיר-גליצנשטיין, [הפרעות ביהודי בגדאד. חג השבועות תש"א (1–2 ביוני 1941)](https://www.ybz.org.il/_Uploads/dbsAttachedFiles/Article_8.2(1).pdf), **[[פעמים]]** כרך 8, תשמ"ה 1981, עמ' 21–37
*אסתר מאיר-גליצנשטיין, 'כאן אוכלים עם סכין ומזלג' — מזרח ומערב במפגש הבין–תרבותי במדינת ישראל, בתוך: **[http://in.bgu.ac.il/bgi/iyunim/Pages/Society_Economy.aspx חברה וכלכלה בישראל: מבט היסטורי ועכשווי]** (2005), **[http://in.bgu.ac.il/bgi/iyunim/Pages/default.aspx עיונים]** - סדרת נושא, עמ' 615–644.
* 
* אסתר מאיר-גליצנשטיין, בכי על נהרות בבל, יהודי עיראק 1950–1951: מהגירה לגירוש, **[[עתמול]]** 237, עמ' 7–10

## קישורים חיצוניים
* 
* 
* 

## הערות שוליים

קטגוריה:סגל אוניברסיטת בן-גוריון בנגב: היסטוריה של עם ישראל
קטגוריה:סגל אוניברסיטת בן-גוריון בנגב: לימודי מדינת ישראל
קטגוריה:סגל אוניברסיטת בן-גוריון בנגב: מכון בן-גוריון לחקר ישראל והציונות
קטגוריה:בוגרות תיכון מקיף א' (באר שבע)
קטגוריה:בוגרי תיכון מקיף א' (באר שבע)
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ישראליות שנולדו ב-1954
קטגוריה:ישראלים שנולדו ב-1954
מפרץ פומרניה

[ממוזער|220x220 פיקסלים| שפך הנהר של ווינה [הים הבלטי|בים הבלטי בסווינושצ'יה, פולין]]
**מפרץ פומרניה** (בפולנית: **Zatoka Pomorska**; בגרמנית: **Pommersche Bucht**) הוא מפרץ בדרום מערב הים הבלטי, מול חופי פומרניה של פולין וגרמניה. בדרום הוא גובל באיים אוזדום ווולין.

עומקו המרבי של המפרץ הוא 20 מטר והמליחות בו היא 8%. את המפרץ חוצה תעלה של מים עמוקים מנמל שצ'צ'ין, דרך נהר האודר, לגונת שצ'צ'ין וסווינה ומאפשר לאוניות גדולות להיכנס לנמלי שווינואוישצ'ה ושצ'צ'ין.

## קישורים חיצוניים

* זרוט : אתר תיירות מערב פומרניה (PL) (פולנית, אנגלית, גרמנית)
* זארט : אתר תיירות פולני מערב פומרניה (PL) (פולנית, אנגלית, גרמנית)
* אתר התיירות הגרמני : מועצת התיירות האזורית Vorpommern (D) (אנגלית, גרמנית, שוודית, פולנית)

קטגוריה:פולין: מפרצים
קטגוריה:מפרצים בים הבלטי
קטגוריה:גרמניה: מפרצים
מפרץ ליבק

**מפרץ ליבק** (בגרמנית: **Lübecker Bucht** ) הוא מפרץ בדרום מערב הים הבלטי, מול חופי המדינות הגרמניות מקלנבורג-פאתי פומרניה ושלזוויג-הולשטיין. הוא מהווה את החלק הדרום-מערבי של מפרץ מקלנבורג.

אגם פוטניצר וויק שבמפרץ מפצל את מדינות שלזוויג-הולשטיין ומקלנבורג-וורפומרן וזכה לתשומת לב היסטורית, מכיוון שהוא נתן לפליטים ממזרח גרמניה אפשרות לברוח ממזרח גרמניה למערב גרמניה.

## קישורים חיצוניים

קטגוריה:מפרצים בים הבלטי
קטגוריה:גרמניה: מפרצים
קטגוריה:ליבק
מפרץ גרייפסוואלד

**מפרץ גרייפסוואלד** או **מפרץ גרייפסוולד**  (בגרמנית: **Greifswalder Bodden**) הוא מפרץ בדרום מערב הים הבלטי, מול חופי גרמניה במדינת מקלנבורג-מערב פומרן. שטחו הוא 514 קמ"ר.

ממערב נמצא האי רוגן, מדרום-מזרח האי אוזדום, ממזרח מפרץ פומרניה, ומדרום גרמניה.

מפרץ גרייפסוואלד הוא רדוד למדי, עם עומק ממוצע של 5.6 מטר, ועומק מקסימלי של 13.5 מטר. מימיו מליחים בגלל זרימתם מהנהרות, וההידרוגרפיה המורכבת של הים הבלטי (מים מלוחים נמצאים בדרך כלל רק בעומקים גדולים יותר שם). 

לפני הקמת האיחוד הגרמני בשנת 1990, המפרץ היה מקום ספורט מים ציבורי, בניגוד לרוב חופי הים הבלטי של מזרח גרמניה. הגאוגרפיה המקומית הקלה על השמירה על המפרץ ובכך סיכלה את אלה שחשבו להשתמש בו כדי לברוח מהמדינה.

## קישורים חיצוניים

## הערות שוליים

קטגוריה:מפרצים בים הבלטי
קטגוריה:מקלנבורג-מערב פומרניה
קטגוריה:גרמניה: מפרצים
מרטין טימל

**מרטין טימל** (בשוודית: **Martin Timell**; נולד ב-13 בנובמבר 1957) הוא מנחה טלוויזיה שוודי.

## ביוגרפיה
טימל נולד בסטוקהולם. הוא החל את הקריירה שלו בתאגיד השידור השוודי בשנות השמונים, כאשר הנחה מספר תוכניות בידור ותוכניות ילדים. ב-1994 עבר לעבוד בערוץ הטלוויזיה TV4, ובין 2006 - 2007 הגיש את המקבילה השוודית לשעשועון "דיל או לא דיל".

אחת התוכניות המפורסמות שהגיש היא תוכנית שיפור הבתים "Äntligen hemma".

ב-1995 ו-1996 הנחה את תחרות מיס שוודיה.

כמדבב בשפה השוודית הוא ביצע תפקידים בסרטים המסע המופלא - הביתה (צ'אנס הכלב) ובסרט ההמשך, פוקהונטס (תומאס) ומעבר ליער (ורן הצב).

הוא הופיע בתפקיד עצמו בסרט "A Midsummer Night's Party".

הוא נשוי ולו שני ילדים. אחיו הוא מגיש הרדיו אנדרס טימל.

## קישורים חיצוניים

קטגוריה:מנחי טלוויזיה שוודים
קטגוריה:מנחי תחרויות יופי
קטגוריה:מדבבים שוודים
קטגוריה:שוודים שנולדו ב-1957
חיים ליפשיץ (צייר)

**חיים ליפשיץ** (1892, קריבי ריה, אוקראינה – 13 בינואר 1958, חיפה, ישראל) היה צייר בסגנון משולב, קלאסי ובעיקר אימפרסיוניסטי. היה מורה לציור, ועבד בתור צייר משנות ה-20 של המאה ה-20 עד שנות ה-50 בישראל, ותיעד את נופיה ואת האנשים שחיו בה.

## קורות חיים
נולד ב־1892 בעיר קריבוי רוג (כיום קריבי ריה) באוקראינה למוסיה והלל ליפשיץ שהיה נפח אומן. בילדותו למד בחיידר, ועם המעבר לתיכון נחשף לאמנות והוקסם ממנה. למד ציור ואמנות באוניברסיטת קייב ולאחר מכן עבר להתגורר בעיר אודסה, שם למד באקדמיה לאמנות. בעקבות המהפכה הקומוניסטית הוא הגיע לטורקיה דרך הים השחור, ומשם הוא עלה לארץ ישראל בשנת 1920.

ליפשיץ התגורר בתל אביב ושם הוא המשיך לצייר עד שנת 1937. במהלך שנים אלה (בשנות ה-20 ושנות ה-30) הוא התחבר עם אנשי אמנות ורוח בתל אביב, כמו חיים נחמן ביאליק ושאול טשרניחובסקי, כאשר המכנה המשותף ביניהם, מלבד האמנות, הוא החיבור לעיר אודסה באוקראינה.

ליפשיץ צייר את ביאליק ורבניצקי כותבים ביחד את ספר האגדה, הוא צייר דיוקן של טשרניחובסקי, וצייר את ש"י עגנון בזמן תפילה. בשנות ה-20 הוא צייר את "ציור מותו של יוסף טרומפלדור", מפרסם ספר בשם "איוב : ... JOB" עם קובץ של 25 ציורים על ספר איוב, ופרסם ספר עם ציורים של נופי ישראל בשם: "ארץ ישראל - קובץ תמונות". בשנות ה-30 הוא פרסם ספר בשם "תהילים בתמונות" הכולל קובץ של 20 ציורים. בשנת 1937 הוא פרסם ספר בשני חלקים בשם "מדריך בציור פדגוגי: הדרכה על ידי מכתבים" ולאחר מכן הוא נסע לקהיר והשתתף, בהזמנתו של המלך פארוק, כיועץ וצייר בהקמת המוזיאון המודרני המצרי הראשון.

בשנות ה-40 הוא עבר לגור בגבעת המורה, לימד ציור במקומות שונים בעמק יזרעאל. באותה תקופה הוא כתב שלושה ספרי לימוד לציור בכתב ידו ושכפל אותם. בשנת 1943 הוא פרסם את הספר "הוראת הציור בכיתות היסוד" בהוצאת גבעת המורה: כפר ילדים.

בשנת 1948 הוא עבר לחיפה והתגורר על הכרמל. בשנת 1957 הוא חלה במחלה קשה, ונפטר בשנת 1958 בגיל 66, נטמן בבית עלמין חוף הכרמל.

## מיצירותיו המוכרות
*"ציור מותו של יוסף טרומפלדור"
*"ביאליק ורבניצקי בעבודתם"

## קישורים חיצוניים
* ארץ ישראל : קובץ תמונות, באתר הספרייה הלאומית בירושלים
* הזמנה לתערוכה תהלים בתמונות, באתר הספרייה הלאומית בירושלים
* תהלים בתמונות, באתר הספרייה הלאומית בירושלים
* מדריך בציור פדגוגי: (הדרכה על ידי מכתבים), באתר הספרייה הלאומית בירושלים
* איוב : ... JOB, באתר הספרייה הלאומית בירושלים
* הוראת הציור בכתות היסוד, באתר הספרייה הלאומית בירושלים
* ביאליק ורבניצקי בעבודתם, באתר הפייסבוק של בית ביאליק
* ציור מותו של יוסף טרומפלדור, באתר מכון ז'בוטינסקי

## הערות שוליים

קטגוריה:ישראלים ילידי אוקראינה
קטגוריה:אנשי העלייה השלישית
קטגוריה:ציירים ישראלים
קטגוריה:ציירים ביישוב
קטגוריה:ציירים יהודים אוקראינים
קטגוריה:בוגרי אוניברסיטת קייב
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1892
קטגוריה:ישראלים שנפטרו ב-1958
יוצאים לטיול עם חתול תעלול

**יוצאים לטיול עם חתול תעלול** (באנגלית: **!The Cat in the Hat Knows a Lot About That**) היא סדרת טלוויזיה מונפשת אמריקאית-בריטית-קנדית, המבוססת על הספר "חתול תעלול" מאת דוקטור סוס. 

הסדרה שודרה לראשונה ב-7 באוגוסט 2010 בערוץ Treehouse TV בקנדה, וב-PBS Kids בארצות הברית. בישראל הסדרה שודרה בשנת 2010 בערוץ הופ!, ובשידורים חוזרים בערוץ WIZ! מאז 2017. לסדרה הופקו 3 עונות ו-80 פרקים באורך 30 דקות.

## תקציר העלילה
הסדרה עוקבת אחר חתול תעלול, אשר מביא את הילדים השכנים ניר וטלי, הדג ודבר "1" וגם "2" אל מגוון הרפתקאות במכונה המעופפת שלו. כל הרפתקה מביאה את השאלה שניר וטלי רוצים לדעת בתחילת כל פרק.

## דמויות
* **חתול תעלול (The Cat in the Hat)** - חתול אנושי, הרפתקן ובעל ידע רב. הוא אוהב לחקור את העולם בעזרתם של ניר וטלי. הוא מדבר בשפת החרוזים כמו בספרים של ד"ר סוס.
* **ניר (Nick)** - שכן וחבר טוב של טלי. הוא לובש סוודר כתום, מכנסיים כחולים ונועל נעליים אפורות.
* **טלי (Sally)** - שכנה וחברה טובה של ניר. היא חובשת קשת בצבע ורוד ולובשת חולצה ומכנסיים לבנים וורודים.
* **דג (Fish)** - דג המבוסס על הדג בספר חתול תעלול. נוהג לצאת להרפתקאות עם החתול, ניר וטלי. בניגוד לדג שבסיפור ששייך לניר וטלי, הדג שייך לחתול תעלול והוא בצבע אדום.
* **דבר "1" וגם "2" (Thing One and Thing Two)** - שני עוזריו של חתול תעלול, מדברים בג'יבריש.
* **אמא (Mother)** - אמם של ניר וטלי. כאשר ניר וטלי מבקשים ממנה לצאת להרפתקה עם החתול היא מרשה להם.

## מדבבים
הדיבוב העברי בוים על ידי אורנה כץ, אלן אזגי וחיים אדן, והופק על ידי יעל אללוף ויונית עוזרי מנחם.

## שידור הסדרה

## קישורים חיצוניים
* 

* 
* 
* 

קטגוריה:דוקטור סוס
קטגוריה:סדרות טלוויזיה אמריקאיות לילדים
קטגוריה:סדרות טלוויזיה בריטיות לילדים
קטגוריה:סדרות טלוויזיה קנדיות לילדים
קטגוריה:סדרות הנפשה אמריקאיות
קטגוריה:סדרות הנפשה בריטיות
קטגוריה:סדרות הנפשה קנדיות
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות טלוויזיה קנדיות שעלו לשידור בשנות ה-2010
קטגוריה:סדרות טלוויזיה קנדיות
קטגוריה:ערוץ WIZ!: סדרות
קטגוריה:סדרות PBS Kids
קטגוריה:ערוץ הופ!: תוכניות רכש
קטגוריה:סדרות טלוויזיה המבוססות על ספרים
קטגוריה:סדרות טלוויזיה אמריקאיות שעלו לשידור בשנת 2010
לימור מויאל

**לימור מויאל** (נולדה ב-4 באוקטובר 1973) היא פובליציסטית, סופרת, אקטיביסטית פוליטית ופעילת שמאל. מויאל כותבת לעיתון הארץ ולמדור הבלוגים של זמן ישראל. היא דוקטורנטית לפרשנות ותרבות באוניברסיטת בר-אילן וחוקרת היבטים של שפה בכינון עצמי מיני.

## ביוגרפיה
מויאל נולדה ב-4 באוקטובר 1973 בתל אביב. בגיל צעיר התעסקה בכתיבה והייתה מעורבת בפעילות פוליטית כאקטיביסטית.

מויאל הוציאה לאור שני רומנים הומוסקסואליים פסיכוריאליסטיים, והיא חלוצה של ז'אנר זה בשפה העברית. ספר הביכורים שלה "מרכבות באיילון", שיצא לאור ב-2015, היה לרב מכר ותרם למעמד הספרות הלהט"בית בישראל. את הרומן כתבה במסגרת פעילותה למען זכויות להט"ב. הספר תורגם לאנגלית ולצרפתית. ספרה השני, "הזיפים של לזרוס" יצא לאור ב-2016.

מויאל מוכרת כאושיית טוויטר פוליטית. לחשבון הטוויטר שלה אלפי עוקבים. את הפעילות שלה בתחום המחאות נגד בנימין נתניהו היא מרכזת בעיקר בטוויטר, בכתיבה ביקורתית ובהופעות מזדמנות בתקשורת. כמו כן הקימה ב-2020 את תנועת "הדמוקרטים" שעוסקת בעיתונות אלטרנטיבית תוך קידום עקרונות סוציו-ליברליים.

לימור נשואה לאבי מויאל ואם לארבעה.

## ספריה
* **מרכבות באיילון**, הוצאת גוונים, 2015
* **הזיפים של לזרוס**, הוצאת פנדורה, 2016

## קישורים חיצוניים

### ממאמריה
* 
* 
* 
* 
* 
* לימור מויאל בפודקאסט "אזרח בתפקיד" 30 באוגוסט 2023

## הערות שוליים

קטגוריה:פובליציסטיות ישראליות
קטגוריה:פובליציסטים ישראלים
קטגוריה:סופרות ישראליות
קטגוריה:סופרים ישראלים
קטגוריה:פעילות פוליטיות ישראליות
קטגוריה:פעילות למען זכויות להט"ב בישראל
קטגוריה:פעילים למען זכויות להט"ב בישראל
קטגוריה:ישראליות שנולדו ב-1973
קטגוריה:ישראלים שנולדו ב-1973
AlSaudiah

השם הערבי , **שפורסם** בשם **AlSaudiah**, הוא תחום של קוד מדינה בינלאומי בערב הסעודית.

## היסטוריה
הדומיין ברמה העליונה הותקן ב-DNS ב-5 במאי 2010. הוא היה בין התחומים הראשונים ברמה העליונה הלא-לטינית שיצאו לשידור חי אי פעם. 

ארגונים ממשלתיים הצליחו לרשום את שם הדומיין לראשונה בין התאריכים 31 במאי 2010 עד 12 ביולי 2010, ואחריו השקה ציבורית כעבור כמה חודשים. עד שנת 2013 נרשמו 1,939 שמות דומיין של AlSaudiah.

## תיאור
רק אנשים או גופים הקשורים לסעודיה יכולים להירשם לתחום. הדומיין ברמה העליונה מנוהל על ידי מרכז המידע לרשת הסעודית (SaudiNIC).

שם ה-ASCII של תחום זה במערכת שמות הדומיינים הוא **xn - mgberp4a5d4ar**, המתקבל על ידי יישום הכללים הבינלאומיים לשמות דומיין ביישומים (IDNA) לתרגום ייצוג היוניקוד.

לערב הסעודית מוקצית גם סיומת האינטרנט .sa.

## ראו גם
* מרכז המידע ברשת הסעודית
* .sa

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערב הסעודית: כלכלה
אלכסנדר ויקטורוביץ' מקארוב

**אלכסנדר ויקטורוביץ' מקארוב** (ברוסית: **Александр Викторович Макаров**; נולד ב-23 באוגוסט 1978, מורשנסק, מחוז טמבוב) הוא כדורגלן עבר ועסקן כדורגל רוסי. משמש כמנהלה הספורטיבי של קבוצת דינמו סנקט פטרבורג מאז קיץ 2020.

## קריירה
### קריירת משחק
הוא החל את קריירת המשחק שלו במועדון לוקומוטיב סנקט פטרבורג. בשנים 1996–1997 הוא שיחק בקבוצת המילואים של המועדון ושיחק במדיה בליגה השלישית, בעמדת השוער וספג 36 שערים ב-14 משחקים; הוא מעולם לא שיחק בקבוצה הבוגרת ששיחקה בליגה הראשונה.

בשנים 2000–2001 שיחק במדי "זניט-2" (מועדון המילואים של "זניט"; בשנת 2001 נקראה הקבוצה "לוקומוטיב-זניט-2") בליגה השנייה והופיע ב-51 משחקים. בשנת 2002 שיחק בקבוצת המילואים של זניט וספג 13 שערים ב-12 משחקים.

בעונת 2003/2004, שיחק בליגה הראשונה במדי אנז'י הדאגסטנית. בקיץ 2004 עבר לקריליה סובייטוב מליגת העל. בעונה הראשונה הוא הופיע במשחק ליגה אחד מול מועדון הכדורגל מוסקבה. עם זאת, הוא הפסיד את עמדת השוער הראשי לאלכסיי פוליאקוב ושימש כשוער חלופי. בתום העונה נסע פוליאקוב ללוקומוטיב מוסקבה ומקארוב נאלץ להיאבק על מקום בשער עם אדוארדו לובוס הצ'יליאני, שנרכש באותה העונה. בעונת 2005, מקארוב הופיע רק בשני משחקי ליגה, בעוד לובוס הופיע ב-28 משחקי ליגה, בעונה הבאה מקארוב שיחק 29 משחקים והחל להוכיח את כישרונו בעמדת השער, הוא פעמיים זומן על ידי חוס הידינק לסגל נבחרת רוסיה, אך מעולם לא עלה למגרש. בעונת 2004/2005 שיחק מקארוב בשערי קריליה (18 משחקים, בהן ספג 15 שערים). באמצע עונת 2007, לאחר שבילה 15 משחקים במדי קריליה, הוא עבר לסאטורן. הוא היה אמור להחליף את שחקן נבחרת צ'כיה אנטונין קינסקי, שבאותה תקופה היו לו הצעות מאנגליה, אך המעבר לא התממש. מקארוב השתתף רק במשחקי הגביע.

בעונת 2009 הוא שיחק 5 משחקים בקבוצת המילואים של סאטורן. יכולתו התדרדרה והוא הושאל בעונת 2010 למועדון דינמו סנקט פטרבורג. ב-3 באוגוסט 2010, בהסכמה הדדית, לא הוארך חוזהו של מקארוב. מאז 2011 הוא שיחק באנז'י. בשנת 2012 שיחק בסיביר נובוסיבירסק, שיחק 19 משחקים, ספג 19 שערים. הוא עבר לקריליה סובייטוב ולבסוף בגיל 35 החליט לסיים את הקריירה.

### עסקנות כדורגל
לאחר שסיים את קריירת המשחק שלו, יחד עם המאמן בוריס פוסטנוב, הוא פתח בית ספר לשוערים בעיר סנקט פטרבורג. באביב 2018 הוא מונה לעוזרו של סגן המנהל הספורטיבי של מועדון זניט סנקט פטרבורג, ויאצ'סלב מלאפייב. בסוף 2019 המועדון סירב לחדש את החוזה עם מקארוב ובינואר 2020 עזב את המועדון.

בקיץ 2020 הוא מונה למנהל הספורטיבי של מועדון הכדורגל דינמו סנקט פטרבורג.

## חיים אישיים
נשוי לסבטלנה ולהם שני ילדים אפלטון וייבה.

## קישורים חיצוניים

* סטטיסטיקה, באתר Chamionat.ru
* אנחנו לא מוסרים את מה ששלנו, כתבת תסקיר 

## הערות שוליים

קטגוריה:כדורגלנים רוסים
קטגוריה:שוערי כדורגל רוסים
קטגוריה:כדורגלני סיביר נובוסיבירסק
קטגוריה:כדורגלני דינמו סנקט פטרבורג
קטגוריה:כדורגלני אנז'י מחצ'קלה
קטגוריה:כדורגלני קריליה סובייטוב סמרה
קטגוריה:כדורגלני סאטורן
קטגוריה:זניט סנקט פטרבורג: אישים
קטגוריה:רוסים שנולדו ב-1978
מישור קאר

**מישור קאר** (באנגלית: **Kar Plateau**) הוא מישור, המכוסה ברובו שלג, באזור חוף סקוט של ארץ ויקטוריה, שבאנטארקטיקה.

בצידו הדרומי של המישור מצויים מצוקי קאפן - מצוקי סלע תלולים כמעט אנכיים.

המישור מצוי ממערב לנמל גרניט, צפונית לשפכו של קרחון מקאי.

המישור מתנשא בשיפוי מתון, לכיוון צפון-מערב, לעבר הר מרסטון.

גובהו של המישור 672 מטרים מעל פני הים.

## היסטוריה
### גילוי ומיפוי המישור

המישור מופה לראשונה על ידי המשלחת הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910 – 1913.

### מקור השם

משלחת נמרוד נתנה למישור את שמו.

"קאר" היא מילה בטורקית שמשמעותה שלג.

## קישורים חיצוניים
* מישור קאר באתר הסקר הגאולוגי של ארצות הברית
* מישור קאר באתר הגאזט האנטארקטי של ממשלת ניו זילנד
* מישור קאר באתר הגאזט האנטארקטי המשווה SCAR של ממשלת אוסטרליה
* תצלומי מישור קאר
* תחזית מזג אוויר עדכנית עבור מישור קאר

## הערות שוליים

קאר
קאר
קאר
גביע הערוץ הראשון בהחלקה על הקרח (רוסיה)

**גביע [[הערוץ הראשון (רוסיה)|הערוץ הראשון הרוסי]] ב[[החלקה על הקרח]]** (ברוסית: **Кубок первого канала по фигурному катанию**) הוא טורניר החלקה על הקרח שהושק בפברואר 2021.

פדרציית ההחלקה הרוסית והערוץ הראשון הרוסי הציגו בפברואר 2021 טורניר קבוצתי ייחודי בהשתתפות כל כוכבי ההחלקה הרוסיים, שנערך בין ה-5 ל-7 בפברואר במגה-ספורט ארנה במוסקבה. שתי נבחרות לקחו חלק בטורניר. אלינה זגיטובה ויבגניה מדבדבה שימשו כקפטניות שתי הנבחרות שהתמודדו. קרן הפרס עמדה על 10 מיליון רובל רוסי. חרף מגפת הקורונה ברוסיה, התחרות נערכה בשנת 2021 בנוכחות צופים והועברה בשידור חי בערוץ הראשון.

## היסטוריה
### 2021
הטורניר הראשון נערך בפברואר 2021 ובו השתתפו מחליקים רוסיים על הקרח, גברים ונשים שהתפצלו למספר נבחרות של גברים מול נשים. בטורניר השתתפו מיטב המחליקים הרוסיים שהשתתפו באליפויות רוסיה, אליפויות אירופה ובאליפויות עולם.

בטורניר השתתפו:
*הרקדנים על הקרח: ג'ונתן גוריירו, אנאבל מורוזובה, אנדריי באגין, אנסטסיה סקופצובה, קיריל אלשין, אלכסנדרה סטפאנובה, איוואן בוקין, יליזבטה חודאיברדייבה, יגור באזין, סופיה שבצ'נקו ויגור ירמנקו.
*המחליקים: דמיטרי אלייב, מקאר איגנטוב, מיכאיל קוליאדה, מארק קונדראטיוק, אנדריי מוזאלב, אלכסנדר סמארין.
*מחליקי הזוגות: אלכסנדרה בויקובה, דמיטרי קוזלובסקי, אנסטסיה מישינה, אלכסנדר גליאמוב, דאריה פאבליוצ'נקו, דניס חודיקין, ולדימיר מורוזוב ויבגניה טראסובה.
*המחליקות: קמילה ואלייבה, אלכסנדרה טרוסובה, יליזבטה טוקטאמישבה, דאריה אוסאצ'בה, אנה שצ'רבאקובה, מאיה חרומיך
בטורניר 2021 ניצחה נבחרתה של אלינה זגיטובה.

## קישורים חיצוניים

* 

## הערות שוליים

קטגוריה:2021 ברוסיה
קטגוריה:ערוץ 1 הרוסי: פרויקטים
קטגוריה:מוסקבה: תחרויות ספורט
פייג' אוהרה

**פייג' אוהרה** (באנגלית: **Paige O'Hara**; נולדה ב-10 במאי 1956) היא שחקנית וזמרת אמריקאית. היא ידועה בעיקר בזכות דיבוב דמותה של בל בסרט "היפה והחיה" משנת 1991. על תפקיד זה קיבלה את תואר אגדת דיסני בשנת 2011.

## ביוגרפיה

### ראשית חייה
אוהרה נולדה בשם **דונה פייג' הלמינטולר** (**Donna Paige Helmintoller**) בפורט לודרדייל, פלורידה להורים ממוצא אירי, בריטי, גרמני והולנדי וגדלה בבית קתולי.

אוהרה החלה לשחק בגיל ארבע, כאשר השתתפה בשיעורי משחק. בגיל 12 החלה להתעניין בשירה ונרשמה לתיכון המתמקד באומנויות הבמה.

### קריירה
אוהרה ביצעה את הופעת הבכורה שלה בברודוויי בשנת 1983, כאשר גילמה את אלי בהפקה המחודשת של המחזמר "ספינת השעשועים".

בשנת 1985 גילמה את התפקיד הראשי בהפקה המקורית של המחזמר "התעלומה של אדווין דרוד" בברודוויי.

בשנת 1991 דיבבה את בל בסרט "היפה והחיה". היא שבה לדבב את הדמות בסרטי ההמשך: "היפה והחיה 2: חורף קסום" (1997) ו"היפה והחיה: עולמה הקסום של בל" (1998).

בשנת 1995 גילמה את פנטין בהפקת המחזמר "עלובי החיים" בברודוויי.

בשנת 2007 הופיעה בתפקיד אנג'לה בסרט "מכושפת".

בשנת 2018 דיבבה את בל בסרט "ראלף שובר את האינטרנט", ובשנת 2023 שבה לדבב את הדמות בסרט הקצר "היה היה סטודיו".

### חיים אישיים
בשנת 1980, אוהרה נישאה לשחקן לו רסגי. מאוחר יותר, השניים התגרשו.

בשנת 1990 התחתנה עם השחקן מייקל פיונטק.

## פילמוגרפיה

### קולנוע

### טלוויזיה

### משחקי וידאו

## תיאטרון

**מודגש** – הפקת ברודוויי

## דיסקוגרפיה

## קישורים חיצוניים

* פייג' אוהרה, באתר Playbill
* פייג' אוהרה, באתר Internet Broadway Database

## הערות שוליים

קטגוריה:אמריקאים ילידי פלורידה
קטגוריה:פורט לודרדייל: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:מדבבות אמריקאיות
קטגוריה:אגדות דיסני
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
מצוקי קאפן

**מצוקי קאפן** (באנגלית: **The Kappen Cliffs**) הם מצוקי סלע תלולים היוצרים את הקצה הדרומי של מישור קאר באזור חוף סקוט של ארץ ויקטוריה, שבאנטארקטיקה.

אורכם של המצוקים 10 קילומטרים; המצוקים מתנשאים לגובה של 600 מטרים מעל פני הים.

## היסטוריה
### מקור השם

שמם של המצוקים ניתן להם בשנת 1999 על ידי הוועדה הגאוגרפית של ניו זילנד.

המצוקים נקראו על שמו של פרופסור לודגר קאפן (Ludger Kappen), מאוניברסיטת קיל, שבגרמניה, שערך מחקר אקולוגי ופיזיולוגי מקיף של חזזיות באזור כף ג'יאולוג'י.

## קישורים חיצוניים
* מצוקי קאפן באתר הסקר הגאולוגי של ארצות הברית
* מצוקי קאפן באתר הגאזט הגאוגרפי של ממשלת ניו זילנד
* מצוקי קאפן באתר הגאזט האנטארקטי של ממשלת אוסטרליה
* מצוקי קאפן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור מצוקי קאפן

## הערות שוליים

קאפן
קאפן
משה בר-עם

**משה בר-עם** (נולד ב-1960) הוא משפטן ישראלי, המכהן כשופט בית המשפט המחוזי בירושלים מאז אוגוסט 2012. בר-עם נמנה בין חברי המותב במשפט נתניהו, לצד רבקה פרידמן-פלדמן ועודד שחם.

## ביוגרפיה
בר-עם נולד בישראל בשנת 1960 כמשה בן-חמו. ב-1978 השלים את לימודיו התיכוניים בבית הספר התיכון ע"ש דנמרק השוכן בשכונת גוננים שבירושלים. לאחר מכן התגייס לצה"ל, שם שירת עד 1982 כקצין. לאחר תום שירותו הצבאי, ב-1990, בר-עם קיבל תואר ראשון במשפטים מהאוניברסיטה העברית בירושלים, ובנובמבר 1991 הוסמך לעורך דין.

בשנים 1991–1994 עבד כעו"ד שכיר, ואז בין השנים 1994 עד 1998 החל לעבוד כעורך דין עצמאי. במהלך תקופה זו נסע בר-עם לארצות הברית ללימודי מנהל ציבורי באוניברסיטת קלארק  השוכנת בווסטר שבמסצ'וסטס. באוגוסט 1998 נבחר לכהונה כרשם בית משפט השלום בבאר שבע, וכעבור שנתיים — באוגוסט 2000 — החל לכהן כשופט בית משפט השלום במחוז הדרום.

ב-2006 השלים בר-עם בהצטיינות לימודי תואר שני במשפטים באוניברסיטת חיפה. בחודש מאי 2011 מונה בר-עם לכהונת שופט בפועל ורשם בית המשפט המחוזי ירושלים. כשופט, עסק מעט בתיקי שחיתות או בתיקים כלכליים, אך נחשב מומחה בתיקים פליליים של פשיעה חמורה, כשהבולט בהם הוא פרשת רצח נועה אייל במהלכה הורשע דניאל נחמני 21 שנים לאחר המקרה. באותה שנה דן בר-עם בתביעת הדיבה על סך 3.5 מיליון השקלים שהגישו בנימין ושרה נתניהו נגד חדשות עשר והעיתונאי רביב דרוקר, עקב תחקיר "ביבי טורס".

באוגוסט 2012 מונה לשופט בבית המשפט המחוזי בירושלים. בפברואר 2020 נבחר לאחד משלושת השופטים שידונו במשפטו של ראש ממשלת ישראל  בנימין נתניהו והנאשמים האחרים, נוני מוזס, איריס ושאול אלוביץ'.

## קישורים חיצוניים
* 
* 
* 

## הערות שוליים

קטגוריה:בוגרי תיכון דנמרק
קטגוריה:בוגרי האוניברסיטה העברית בירושלים: משפטים
קטגוריה:בוגרי אוניברסיטת חיפה: משפטים
קטגוריה:בוגרי אוניברסיטת קלארק
קטגוריה:עורכי דין ישראלים
קטגוריה:שופטי בית משפט השלום בבאר שבע
קטגוריה:שופטי בית המשפט המחוזי בירושלים
קטגוריה:משפט נתניהו: אישים
קטגוריה:ישראלים שנולדו ב-1960